SET ปิดเช้าเด้งแรง 19 จุด รับแรงซื้อ DELTA-หุ้นบลูชิพ จับตากลุ่มแบงก์ประกาศงบ
SET ปิดเช้าเด้งแรง 19 จุด รับแรงซื้อ DELTA-หุ้นบลูชิพ จับตากลุ่มแบงก์ประกาศงบ โดยดัชนีช่วงเช้าปิดที่ระดับ 1,528.78 จุด เพิ่มขึ้น 18.65 จุด หรือ 1.23% มูลค่าการซื้อขาย 4.46 หมื่นล้านบาท
19 ม.ค. 2564

สื่อข่าวรายงานว่า ดัชนีช่วงเช้าปิดที่ระดับ 1,528.78 จุด เพิ่มขึ้น 18.65 จุด หรือ 1.23% มูลค่าการซื้อขาย 4.46 หมื่นล้านบาท 
10 หุ้นดันดัชนีเช้านี้

ด้าน นายชัยยศ จิวางกูร ผู้ช่วยผู้อำนวยการฝ่ายวิเคราะห์หลักทรัพย์ บล.กรุงศรี เปิดเผยว่า ตลาดหุ้นไทยเช้านี้ปรับตัวขึ้นในทิศทางเดียวกับตลาดหุ้นในภูมิภาคเอเชียที่ต่างเคลื่อนไหวในแดนบวกกัน ตอบรับตัวเลขผลิตภัณฑ์มวลรวมภายในประเทศ (GDP) งวดไตรมาส 4/63 ของจีนที่ออกมาดี โดย GDP ของจีนขยายตัว 6.5% ดีกว่าในไตรมาส 3/63 ที่มีการขยายตัว 4.9%
นอกจากนี้ ตลาดบ้านเรายังได้รับแรงหนุนจากหุ้น DELTA ที่ปรับตัวขึ้นในเช้านี้ด้วย ซึ่งมีผลต่อดัชนีฯราว 6 จุด ซึ่งตลาดฯยังคงพึ่งพิง DELTA อยู่ อย่างไรก็ดีให้ติดตามการทยอยประกาศผลประกอบการของกลุ่มแบงก์ ซึ่งสัปดาห์นี้จะมีออกมาหลายตัว และให้ติดตามการเข้ารับตำแหน่งประธานาธิบดีสหรัฐฯ ของนายโจ ไบเดน ในสัปดาห์นี้ด้วย
สำหรับแนวโน้มการลงทุนในช่วงบ่ายนี้ นายชัยยศ กล่าวว่า ตลาดฯคงจะยังเคลื่อนไหวในแดนบวกได้อยู่ โดยให้แนวรับ 1,520 จุด ส่วนแนวต้าน 1,535 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
CBG      มูลค่าการซื้อขาย   2,056.09 ล้านบาท  ปิดที่   136.00 บาท  เพิ่มขึ้น   4.50 บาท
PTT      มูลค่าการซื้อขาย   2,055.86 ล้านบาท  ปิดที่    42.00 บาท  ลดลง    0.50 บาท
GPSC     มูลค่าการซื้อขาย   1,664.09 ล้านบาท  ปิดที่    84.75 บาท  เพิ่มขึ้น   1.25 บาท
KBANK    มูลค่าการซื้อขาย   1,575.62 ล้านบาท  ปิดที่   114.50 บาท  ลดลง    1.00 บาท
BANPU    มูลค่าการซื้อขาย   1,506.98 ล้านบาท  ปิดที่    10.60 บาท  เพิ่มขึ้น   0.70 บาท